CELEX: 32021D1789
Language: lv
Date: 2021-10-08 00:00:00
Title: Komisijas Īstenošanas lēmums (ES) 2021/1789 (2021. gada 8. oktobris), ar ko Īstenošanas lēmumu (ES) 2019/450 groza attiecībā uz atsauču publicēšanu par lokanas smidzinātāja šļūtenes ar gala savienojumiem un citu būvizstrādājumu Eiropas novērtējuma dokumentiem (Dokuments attiecas uz EEZ)

11.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 359/117
               
            
         KOMISIJAS ĪSTENOŠANAS LĒMUMS (ES) 2021/1789
         (2021. gada 8. oktobris),
         ar ko Īstenošanas lēmumu (ES) 2019/450 groza attiecībā uz atsauču publicēšanu par lokanas smidzinātāja šļūtenes ar gala savienojumiem un citu būvizstrādājumu Eiropas novērtējuma dokumentiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 305/2011 (2011. gada 9. marts), ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 22. pantu,
         tā kā:
         
                     (1)
                  
                  
                     Saskaņā ar Regulu (ES) Nr. 305/2011 tehniskā novērtējuma iestādēm jāizmanto metodes un kritēriji, kas noteikti Eiropas novērtējuma dokumentos, uz kuriem atsauces ir publicētas Eiropas Savienības Oficiālajā Vēstnesī, un kas paredzēti minēto dokumentu aptverto būvizstrādājumu ekspluatācijas īpašību novērtēšanai attiecībā uz to būtiskiem raksturlielumiem.
                  
               
                     (2)
                  
                  
                     Pamatojoties uz vairākiem ražotāju iesniegtiem Eiropas tehniskā novērtējuma pieprasījumiem, tehniskā novērtējuma iestāžu organizācija saskaņā ar Regulas (ES) Nr. 305/2011 19. pantu ir izstrādājusi un pieņēmusi 14 Eiropas novērtējuma dokumentus.
                  
               
                     (3)
                  
                  
                     Tehniskā novērtējuma iestāžu izstrādātie un pieņemtie Eiropas novērtējuma dokumenti attiecas uz šādiem būvizstrādājumiem:
                     
                                 —
                              
                              
                                 lokana smidzināšanas šļūtene ar gala stiprinājumiem,
                              
                           
                                 —
                              
                              
                                 kārtām salīmēti segmentu kokmateriāli (LST) ar taisnstūrveida šķērsgriezumu, no radiāli sazāģētiem apaļkokiem,
                              
                           
                                 —
                              
                              
                                 sakrauti, pret spriedzi droši, ar ķīļtapām savienoti masīvkoka būvmateriāli, pārstrādājami kārtām salīmētos kokmateriālos un līmētā masīvkokā,
                              
                           
                                 —
                              
                              
                                 kārtām salīmēti kokmateriāli ar pilna šķērsgriezuma ķīļtapu savienojumu,
                              
                           
                                 —
                              
                              
                                 skaņas izolācijas plātnes/sausas izlīdzinošās un nesošās sloksnes, no gofrēta kartona, pildītas ar kvarca smiltīm,
                              
                           
                                 —
                              
                              
                                 savienojums bitumenam un bitumena maisījumiem, no kaučuka pulvera,
                              
                           
                                 —
                              
                              
                                 polimēra makrošķiedras, pastiprinātas ar bazalta šķiedru, izmantošanai betonā,
                              
                           
                                 —
                              
                              
                                 balansēšanas vārsti ar atlokiem,
                              
                           
                                 —
                              
                              
                                 montāžas kanāli,
                              
                           
                                 —
                              
                              
                                 sistēmas armatūras pēcmontāžas savienojumiem ar javu,
                              
                           
                                 —
                              
                              
                                 mehāniski stiprinātāji izmantošanai betonā,
                              
                           
                                 —
                              
                              
                                 ar griezi regulējami stiprinātāji ar paplašinātāju, betonam, ar mainīgu darbmūžu līdz 50 gadiem,
                              
                           
                                 —
                              
                              
                                 pēcmontāžas savienotājelementi betonā ar ciklisku noguruma slodzi,
                              
                           
                                 —
                              
                              
                                 nenesoši pastāvīgi veidņu komplekti/sistēmas, kas balstās uz izolācijas materiālu un reizēm betona dobiem blokiem vai paneļiem.
                              
                           
               
                     (4)
                  
                  
                     Tehniskā novērtējuma iestāžu organizācijas izstrādātie un pieņemtie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm. Tāpēc atsauces uz šiem Eiropas novērtējuma dokumentiem ir lietderīgi publicēt Eiropas Savienības Oficiālajā Vēstnesī.
                  
               
                     (5)
                  
                  
                     Eiropas novērtējuma dokumentu atsauču saraksts ir publicēts ar Komisijas Īstenošanas lēmumu (ES) 2019/450 (2). Skaidrības labad jāpievieno minētajam sarakstam atsauces uz jaunajiem Eiropas novērtējuma dokumentiem.
                  
               
                     (6)
                  
                  
                     Tāpēc Īstenošanas lēmums (ES) 2019/450 attiecīgi jāgroza.
                  
               
                     (7)
                  
                  
                     Lai Eiropas novērtējuma dokumentus varētu izmantot iespējami drīz, šim lēmumam jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/450 pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 8. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 88, 4.4.2011., 5. lpp.
         
         
            (2)  Komisijas Īstenošanas lēmums (ES) 2019/450 (2019. gada 19. marts), ar ko publicē būvizstrādājumu Eiropas novērtējuma dokumentus (END), kas izstrādāti Eiropas Parlamenta un Padomes Regulas (ES) Nr. 305/2011 īstenošanas vajadzībām (OV L 77, 20.3.2019., 78. lpp.).
      
      
         
            PIELIKUMS
            Pielikumā secīgā kārtībā atbilstoši atsauces numuriem iekļauj šādas rindas:
            
               
                           “100012-00-1106
                        
                        
                           Lokana smidzināšanas šļūtene ar gala stiprinājumiem
                        
                     
                           130348-00-0304
                        
                        
                           Kārtām salīmēti segmentu kokmateriāli (LST) ar taisnstūrveida šķērsgriezumu, no radiāli sazāģētiem apaļkokiem
                        
                     
                           130484-00-0304
                        
                        
                           Sakrauti, pret spriedzi droši, ar ķīļtapām savienoti masīvkoka būvmateriāli, pārstrādājami kārtām salīmētos kokmateriālos un līmētā masīvkokā
                        
                     
                           130661-00-0304
                        
                        
                           Kārtām salīmēti kokmateriāli ar pilna šķērsgriezuma ķīļtapu savienojumu
                        
                     
                           210134-00-1202
                        
                        
                           Skaņas izolācijas plātnes/sausas izlīdzinošās un nesošās sloksnes, no gofrēta kartona, pildītas ar kvarca smiltīm
                        
                     
                           230145-00-0105
                        
                        
                           Savienojums bitumenam un bitumena maisījumiem, no kaučuka pulvera
                        
                     
                           260067-00-0301
                        
                        
                           Polimēra makrošķiedras, pastiprinātas ar bazalta šķiedru, izmantošanai betonā
                        
                     
                           280004-00-0702
                        
                        
                           Balansēšanas vārsti ar atlokiem
                        
                     
                           330008-03-0601
                        
                        
                           Montāžas kanāli
                           (aizstāj tehnisko specifikāciju “EAD 330008-02-0601”)
                        
                     
                           330087-01-0601
                        
                        
                           Sistēmas armatūras pēcmontāžas savienojumiem ar javu
                           (aizstāj tehnisko specifikāciju “EAD 330087-00-0601”)
                        
                     
                           330232-01-0601
                        
                        
                           Mehāniski stiprinātāji izmantošanai betonā
                           (aizstāj tehnisko specifikāciju “EAD 330232-00-0601”)
                        
                     
                           330232-01-0601 -v01
                        
                        
                           Ar griezi regulējami stiprinātāji ar paplašinātāju, betonam, ar mainīgu darbmūžu līdz 50 gadiem
                        
                     
                           330250-00-0601
                        
                        
                           Pēcmontāžas savienotājelementi betonā ar ciklisku noguruma slodzi
                        
                     
                           340309-00-0305
                        
                        
                           Nenesoši pastāvīgi veidņu komplekti/sistēmas, kas balstās uz izolācijas materiālu un reizēm betona dobiem blokiem vai paneļiem
                           (aizstāj tehnisko specifikāciju “ETAG 009”)”